
 ქ. თბილისი
საზღვარგარეთ საქართველოს დიპლომატიურ დაწესებულებებში საქართველოს საგადასახადო შემოსავლების სამინისტროს წარმომადგენლობის საბაჟო საკითხებში დებულების დამტკიცების თაობაზე
დამტკიცდეს თანდართული დებულება ‘“საზღვარგარეთ საქართველოს დიპლომატიურ დაწესებულებებში საქართველოს საგადასახადო შემოსავლების სამინისტროს წარმომადგენლობის საბაჟო საკითხებში შესახებ”.

მ. მაჭავარიანი
დებულება
საზღვარგარეთ საქართველოს დიპლომატიურ დაწესებულებებში, საქართველოს საგადასახადო შემოსავლების სამინისტროს წარმომადგენლობის, საბაჟო საკითხებში, შესახებ
I. ზოგადი დებულებები
1.1 საზღვარგარეთ, საქართველოს დიპლომატიურ დაწესებულების შემადგენლობაში, საქართველოს საგადასახადო შემოსავლების სამინისტროს წარმომადგენლობა საბაჟო საკითხებში (შემდგომში წარმომადგენლობა), წარმოადგენს საქართველოს საგადასახადო შემოსავლების სამინისტროს საზღვარგარეთულ აპარატს; 

1.2 უცხოეთის ქვეყნებთან მიღწეული შეთანხმების საფუძველზე, წარმომადგენლობამ თავისი ფუნქციები შეიძლება განახორციელოს შეთავსებით ორ ან მეტ ქვეყანაში;

1.3 საზღვარგარეთ საქართველოს კონკრეტული დიპლომატიური დაწესებულების შემადგენლობაში წარმომადგენლისა და მისი თანამშრომლების გრძელვადიანი სამუშაო მივლინებით წარგზავნის შესახებ, შეთანხმებულ გადაწყვეტილებას იღებს საქართველოს საგადასახადო შემოსავლების სამინისტრო და საქართველოს საგარეო საქმეთა სამინისტრო, მიმღები ქვეყნის შესაბამის ორგანოებთან შეთანხმების საფუძველზე;

1.4 წარმომადგენლისა და მისი თანამშრომლების საზღვარგარეთ საქართველოს დიპლომატიურ დაწესებულებების შემადგენლობაში წარგზავნის პირობები, რეგულირდება საქართველოს საგადასახადო შემოსავლების მინისტრისა და საქართველოს საგარეო საქმეთა მინისტრის №73. 5.05.00.წ. №33. 28.04.00.წ. ერთობლივი ბრძანებით დამტკიცებული ინსტრუქციით “საზღვარგარეთ, საქართველოს დიპლომატიურ დაწესებულებებში საქართველოს საგადასახადო შემოსავლების სამინისტროს წარმომადგენლის, საბაჟო საკითხებში და მისი აპარატის მოსამსახურეების შესახებ.” 

1.5 წარმომადგენლობა ანგარიშვალდებულია საქართველოს საგადასახადო შემოსავლების სამინისტროს წინაშე, რომელიც წარმართავს წარმომადგენლობის საქმიანობას და ახორციელებს მის სამსახურებრივ ზედამხედველობას კანონით დადგენილი წესით; წარმომადგენლობა ადმინისტრაციულად ექვემდებარება საქართველოს საგადასახადო შემოსავლების მინისტრს, ხოლო ოპერატიულად – საქართველოს დიპლომატიური წარმომადგენლობის მეთაურს;

1.6 წარმომადგენლობა თავის საქმიანობას წარმართავს საქართველოს კონსტიტუციის, საგადასახადო და საბაჟო კოდექსების, საქართველოს სხვა საკანონმდებლო და კანონქვემდებარე ნორმატიული აქტების, საქართველოს საგადასახადო შემოსავლების სამინისტროსა და საქართველოს საგარეო საქმეთა სამინისტროს დებულებების, საერთაშორისო ხელშეკრულებების, წინამდებარე დებულების, ადგილსამყოფელი ქვეყნის კანონების შესაბამისად;

1.7 წარმომადგენლობის შენახვის ხარჯებს გამოყოფს საქართველოს საგადასახადო შემოსავლების სამინისტროს საბაჟო დეპარტამენტი, სპეცსახსრების სახით მიღებული შემოსავლებიდან;

1.8 წარმომადგენლობას აქვს ბეჭედი, საქართველოს სახელმწიფო გერბის გამოსახულებითა და საკუთარი დასახელებით, ხსნის სავალუტო ანგარიშს ადგილსამყოფელი ქვეყნის საბანკო დაწესებულებებში.

 II. ძირითადი ამოცანები
 წარმომადგენლობის ძირითადი ამოცანებია:

 2.1 ადგილსამყოფელ ქვეყნებში საქართველოს საგადასახადო შემოსავლების სამინისტროს ინტერესების წარმოდგენა, თავის კომპეტენციის ფარგლებში; 

2.2 თავის კომპეტენციის ფარგლებში საქართველოს ეკონომიკური ინტერესების დაცვა; 

2.3 საქართველოს საგადასახადო შემოსავლების სამინისტროს დაქვემდებარებული უწყებებისა და მათი საზღვარგარეთელი პარტნიორების ოპერატიული ურთი-ერთობების უზრუნველყოფა თავის კომპეტენციის ფარგლებში, მუდმივი სამუშაო კონტაქტების განხორ-ციელება.

III. წარმომადგენლობის ფუნქციები
წარმომადგენლობის ფუნქციებია:

3.1 უკონტროლო ტვირთბრუნვის აღკვეთისა და მისი დაბეგვრის სფეროში მოქცევის მიზნით, ქვეყანაში იმპორტირებული, ექსპორტირებული და ტრანზიტული ტვირთის, სტრატეგიული ნედლეულის, საქონლისა და ორმაგი დანიშნულების ტექნოლოგიების ტრანსსასაზღვრო ბრუნვის შესახებ ინფორმაციის მოპოვება და სამინისტროს შესაბამისი უწყებებისთვის მიწოდება;

3.2 საქართველოში არსებული სტატისტიკის და მოპოვებული ინფორმაციის ანალიზის ჩატარება და შესაბამისი რეკომენდაციის მომზადება;

3.3 საქართველოდან ექსპორტირებული და საქართველოში იმპორტირებული საქონლის განცხადებული საბაჟო ღირებულების შესაბამისობის დადგენა, მათ რეალურ საბაჟო ღირებულებასთან მიმართებაში; 

3.4 ნარკოტიკული საშუალებებისა და ფსიქოტროპული ნივთიერებების უკანონო ბრუნვისა და საქართველოდან კულტურული ფასეულობების გატანის აღკვეთის ღონისძიებებში მონაწილეობის მიღება;

3.5 ადგილსამყოფელი ქვეყნის საბაჟო და საგადასახადო სამსახურების გამოცდილების შესწავლა, წინადადებების მომზადება, საბაჟო კანონმდებლობის უნიფიცირებისა და საბაჟო პროცედურების გამარტივების მიზნით;

3.6 საქართველოს მეწარმეების, ბიზნესმენების და კერძო პირების ინფორმირება, ადგილსამყოფელ ქვეყნებში არსებული საბაჟო-საგადასახადო პოლიტიკის, კანონმდებლობის, ტარიფებისა და სასაქონლო ნომენკლატურის შესახებ, უცხოელი ბიზნესმენებისათვის ანალოგიური ინფორმაციის მიწოდება, საქართველოში მოქმედი საბაჟო-საგადასახადო კანონმდებლობის შესახებ;

3.7 საქართველოს საგადასახადო შემოსავლების სამინისტროსა და მისდამი დაქვემდებარებული სტრუქტურების მატერიალურ-ტექნიკური ბაზის განვითარებისთვის ხელისშეწყობა.

IV. წარმომადგენლობის უფლებები
წარმომადგენლობას დაკისრებული მოვალეობების აღსრულების მიზნით თავის კომპეტენციის ფარგლებში უფლება აქვს:

4.1 დაამყაროს საქმიანი კავშირები ადგილსამყოფელი ქვეყნის შესაბამის სამსახურებთან;

4.2 მოქმედი კანონმდებლობის თანახმად, საქართველოს შემოსავლების სამინისტროს სახელით, აწარმოოს მოლაპარაკება ადგილსამყოფელი ქვეყნის შესაბამის სამსახურებთან; 

4.3 საბაჟო კანონმდებლობის უნიფიცირებისა და საბაჟო პროცედურების გამარტივების მიზნით. ადგილ-სამყოფელი ქვეყნის შესაბამის სამსახურებთან ერთად დამუშავებული წინადადებები, წარუდგინოს განსახილველად სამინისტროს ხელმძღვანელობას;

4.4 დადგენილი წესის შესაბამისად, გამოიყენოს საქართველოს დიპლომატიური წარმომადგენლობებისა და საკონსულო დაწესებულებების განკარგულებაში არსებული კავშირგაბმულობისა და ინფორმაციის გადაცემის ნებისმიერი საშუალება;

4.5 გამოიყენოს კანონმდებლობით მინიჭებული სხვა უფლებამოსილებანი;

4.6 წარმომადგენლობის თანამშრომლებზე ვრცელდება მატერიალური უზრუნველყოფის წესი, არანაკლები ვიდრე საქართველოს საგარეო საქმეთა სამინისტროს შესაბამისი კატეგორიის თანამშრომლებისთვის გათვალისწინებული ნორმატივების მიხედვითაა დადგენილი;

4.7 წარმომადგენლობის თანამშრომლებზე და მათი ოჯახის წევრებზე ვრცელდება ის უფლებები, შეღავათები, გარანტიები და კომპენსაციები, რომელიც საქართველოს კანონმდებლობით დადგენილია საქართველოს საგარეო საქმეთა სამინისტროს, საზღვარგარეთის დაწესებუ-ლებებისა და საქართველოს საგადასახადო შემოსავლების სამინისტროს მუშაკთათვის.

V. მართვა
5.1 წარმომადგენლობას ხელმძღვანელობს წარმომადგენელი, რომელსაც თანამდებობაზე ნიშნავს და თანამ-დებობიდან ათავისუფლებს საქართველოს საგადასახადო შემოსავლების მინისტრი, საქართველოს საგარეო საქმეთა სამინისტროსთან შეთანხმებით;

5.2 წარმომადგენლობის თანამშრომლებს, წარმომადგენლის წარდგინებით, თანამდებობაზე ნიშნავს და თანამდებობიდან ათავისუფლებს საქართველოს საგადასახადო შემოსავლების მინისტრი, საქართველოს საგარეო საქმეთა სამინისტროსთან შეთანხმებით.

5.3 სამუშაო ადგილზე გამგზავრების წინ, წარმომადგენლობის თანამშრომლები გადიან ორთვიან სტაჟირებას, საქართველოს საგარეო საქმეთა სამინისტროს შესაბამის ტერიტორიულ და ფუნქციონარულ ქვედანაყოფებში;

5.4 წარმომადგენლობის თანამშრომელთა გრძელვადიანი სამუშაო მივლინების ვადა შეადგენს 3 წელს, ვადის 6 თვით გაგრძელების შესაძლებლობით, საქართველოს საგადასახადო შემოსავლების სამინისტროს ხელმძღვანელობის მიერ, საქართველოს საგარეო საქმეთა სამინისტროსთან შეთანხმებით. გრძელვადიანი სამუშაო მივლინება შეიძლება შეწყვეტილი იქნეს ვადაზე ადრე, საქართველოს საგადასახადო შემოსავლების სამინისტროს ხელმძღვანელობის გადაწყვეტილებით, საქართველოს საგარეო საქმეთა სამინისტროსთან შეთანხმებით.
